Beckhoff Ipari PC + egyéni kialakítású, többérintős vezérlőpanel = maximális kezelhetőség
A CP2xxx és CP3xxx sorozatával a Beckhoff valószínűleg a piac legkeresettebb, többérintős vezérlőpanel és Panel PC-választékát kí­nálja. Mivel kiválóan megfelel a gépek kezelésével szemben támasztott mindenkori követel­ményeknek, egyéni kivitelével tökéletesen biztonságos kezelést, ergonómikus kialakítást és igények szerinti tervezést tesz lehetővé. A gépgyártó pedig saját hasznára tudja fordítani azokat a tapasztalatokat, amelyeket több, mint 20 éves tevékenysége során a Beckhoff a kezelőfelületek fejlesztése, a magas minőségi mérce, valamint a fejlesztési költségek és idősza­kok lerövidítése terén felhalmozott.
Bár a többérintős kezelés számos lehetőséget kínál a kívánt műveletek és az elektromechanikus kezelőelemek gyakorlati hasznosítására, illetve szoftveres leképzésére, a panelek egyéni megoldásai iránt nagy kereslet mutatkozik. A Beckhoff elképzelése, amelynek alapjait már 1998-ban megvetette, hogy tudniillik a panelek házát egyetlen alumíniumtömbből marják ki, éppen ezeknek megoldására teremt tökéletes feltételeket. Ezáltal azon vevők igényeit is figye­lembe tudja venni, akik kisebb darabszámok mellett is rugalmasak szeretnének maradni, és akik egyéni kialakítású, mindennel felszerelt házakhoz szeretnének hozzájutni.
Még ha az alapkivitelű készülékek ára kedvezőbb is, a Beckhoff különleges egyedi eszközei esetében sem jelentkeznek óriási járulékos költségek vagy elhúzódó fejlesztési időszakok. Az alapkivitelű készülékek széles spektrumának, valamint a gazdag gyártási know-how-nak köszöntően alacsony szinten tarthatók a fejlesztési költségek és szállítási idők. E tekintetben említést érdemelnek még a vevők előírásai alapján megépítendő új alkatrészek is, amelyeknek alkalmasságát piacra dobásuk előtt alaposan megvizsgálják. A különleges gyártmányok esetén a drága kiegészítő funkciókat gyakran már a gyárban beépítik a vezérlőpanelbe. Ennek következtében a vevő komoly előnyökkel számolhat, amikor az eszközt a helyszínen telepíti. Egy további minőségi jellemző a hardver területen szerzett átfogó szakismeret, amely az alaplapok házon belüli fejlesztésére, tervezésére és beültetésére is kiterjed.
A vezérlőpanelek egyéni kivitele rendkívül modern, többérintős funkciók és igényes, egyedi tervezés lehetőségét kínálja
Az alkalmazásspecifikus megoldás első szembetűnő vonása az alapkiviteltől szemmel láthatóan elütő megjelenése. Ez az egyedi logónál kezdődik, amelyet a vevő a gyártóval szeretne elhelyeztetni. A készülék típusától függően ebbe a körbe tartozik a fólia testreszabott kivitele, tehát az egyéni igények szerint nyomtatott teljes panel. A Beckhoff szakembereivel folytatott szoros együttműködésnek köszönhetően ez igen jó módja annak, hogy különösen gyorsan hozzá lehessen jutni az egyéni alkalmazáshoz igazodó kezelőpanelhez.
A további egyedi megoldások fejlesztése a Beckhoff széles körű moduláris panelkomponensein alapszik. A nagy választék segítségével szükség esetén változatlan befoglaló méretben egyetlen alapkivitelű házban el lehet helyezni a sokféle nyomógombot, kapcsolót és áramköri lapot. Például a különböző kivitelben elérhető nyomógombvezérlő áramköri lapokat egyénileg megtervezett, de alapjában véve többféle vevői igényt kielégítő készülékekbe is be lehet építeni. A minden felszereléssel ellátott, túlnyomórészt moduláris, strapabíró készülékben tehát már nincsenek meghibásodásra hajlamos elektromos és mechanikus csatlakozófelületek. Piaci ismeretei alapján a Beckhoff úgy látja, hogy a helyettesítő megoldások, azaz a bal- vagy jobboldalt bedugható nyomógombmodulos kezelőpanelek a gyakorlatban nem váltak be. Ennek fő okai közt említhetők a már szóba hozott kiegészítő csatlakozófelületek, és nem utolsósorban a bővítő modulok iránti érdektelenség, hiszen a felhasználó már a kezdetektől fogva ismeri, hogy mely kezelőelemekre lesz majd szüksége.
A legjobb minőséget megcélzó fejlesztés új házszerkezetet foglal magában, amellyel például át lehet ültetni a gyakorlatba a vevő saját terveit, vagy meg lehet valósítani különleges ergonómiai követelményeit. A ház kialakításában, a színezésben és az anyagok megválasztásában már szinte korlátlanul szabadjára lehet engedni a fantáziát. Ennél a nagy keresletnek örvendő változatnál többnyire már rá sem lehet ismerni az alapkivitelű készülékre, noha rendszerint az szolgáltatja a technológiai alapot az új készülék számára is. Ezáltal igen szerteágazó összhatások érhetők el. Ebben a Beckhoff sokéves tapasztalata mellett gyakran az ipari formatervezők szakismerete is szerepet játszik.
www.beckhoff.hu/multitouch
Címkék: multitouch | vezérlőpanel | többérintős | egyedi tervezés